Bratislava 25.01.2017
    Číslo: Z03467-2017-OÚ

D O P L N O K   č.  1
k Organizačnému poriadku Ministerstva zdravotníctva Slovenskej republiky

Organizačný poriadok Ministerstva zdravotníctva Slovenskej republiky (ďalej len „organizačný poriadok”) sa mení a dopĺňa takto:

1.	Druhá časť (Osobitné ustanovenia), úsek štátneho tajomníka, pätnásta hlava (Odbor výskumu a vývoja) sa v článku 43 (Pôsobnosť odboru výskumu a vývoja) znenie odseku 2 nahrádza novým textom, ktorý znie:

„(2) Odbor výskumu a vývoja plní najmä tieto úlohy:
a)	vypracováva dlhodobú stratégiu rozvoja výskumu a vývoja, najmä v oblasti biomedicíny v zdravotníctve a prepojených interdisciplinárnych oblastí výskumu a vývoja;
b)	usmerňuje výskumnú činnosť v zdravotníctve a uplatňovanie výsledkov vedeckého výskumu a vývoja najmä v oblasti biomedicíny a prepojených interdisciplinárnych oblastí výskumu a vývoja v praxi;
c)	stanovuje vecné zameranie, priority a základné ciele výskumu a vývoja na úseku zdravotníctva, najmä v oblasti biomedicíny a prepojených interdisciplinárnych oblastí výskumu a vývoja;
d)	aktívne sa podieľa na realizácii štátnych programov na úseku zdravotníctva v oblasti výskumu a vývoja, najmä v oblasti biomedicíny a prepojených interdisciplinárnych oblastí výskumu          a vývoja;
e)	vypracováva koncepciu vedeckej spolupráce ako súčasti strednodobej koncepcie výskumu a vývoja na úseku zdravotníctva, najmä v oblasti biomedicíny a prepojených interdisciplinárnych oblastí výskumu a vývoja;
f)	metodicky usmerňuje spôsob zapájania sa právnických osôb a fyzických osôb do výskumu a vývoja na úseku zdravotníctva, najmä v oblasti biomedicíny a prepojených interdisciplinárnych oblastí výskumu a vývoja;
g)	navrhuje úpravy všeobecne záväzných právnych predpisov v oblasti výskumu a vývoja, najmä v oblasti biomedicíny a prepojených interdisciplinárnych oblastí výskumu a vývoja;
h)	podporuje vytváranie výskumno-vývojových konzorcií;
i)	špecifikuje národné priority v biomedicíne a prepojených interdisciplinárnych oblastí výskumu a vývoja;
j)	koordinuje prípravu a realizáciu národných a medzinárodných projektov výskumu a vývoja na úseku zdravotníctva, najmä v oblasti biomedicíny a prepojených interdisciplinárnych oblastí výskumu a vývoja v spolupráci so sekciou európskych programov a projektov ministerstva;
k)	pripravuje a koordinuje projektový rámec národných projektov výskumu a vývoja, najmä            v oblasti biomedicíny a prepojených interdisciplinárnych oblastí výskumu a vývoja, financovaných z Operačného programu Výskum a inovácie;
l)	v spolupráci so sekciou financovania ministerstva vypracováva stratégiu finančnej podpory stanovených priorít výskumu a vývoja, najmä v oblasti biomedicíny a prepojených interdisciplinárnych oblastí výskumu a vývoja;, vrátane návrhu na finančnú podporu prihlásených a oponentským pokračovaním zhodnotených grantových výskumných projektov          v zmysle zákona č. 525/2010 Z. z. o poskytovaní dotácií v pôsobnosti Ministerstva zdravotníctva Slovenskej republiky; 
m)	navrhuje systémové opatrenia na zabezpečenie rozvoja ľudských zdrojov v oblasti výskumu a vývoja, najmä v oblasti biomedicíny a prepojených interdisciplinárnych oblastí výskumu          a vývoja;
n)	koordinuje budovanie a využívanie databázových a informačných systémov v oblasti výskumu a vývoja, najmä v oblasti biomedicíny a prepojených interdisciplinárnych oblastí výskumu           a vývoja;
o)	nastavuje štandardy, vrátane etických štandardov aj v spolupráci s Etickou komisiou ministerstva, v oblasti výskumu a vývoja, najmä v oblasti biomedicíny a prepojených interdisciplinárnych oblastí výskumu a vývoja;
p)	reprezentuje a propaguje slovenskú vedu v oblasti výskumu a vývoja, najmä v oblasti biomedicíny v Slovenskej republike a v zahraničí;
q)	pri plnení úloh úzko spolupracuje s  
1.	Vedeckou radou ministerstva;
2.	vládou Slovenskej republiky;
3.	Ministerstvom školstva, vedy, výskumu a športu Slovenskej republiky;
4.	Ministerstvom hospodárstva Slovenskej republiky;
5.	odborom záležitostí EÚ a medzinárodných vzťahov ministerstva;
6.	Agentúrou na podporu výskumu a vývoja; 
7.	ďalšími inštitúciami v oblasti výskumu a vývoja orientovanými na zdravotníctvo, najmä na biomedicínu a prepojených interdisciplinárnych oblastí výskumu a vývoja.“

2.	Druhá časť (Osobitné ustanovenia), úsek vedúceho služobného úradu, osemnásta hlava (Osobný úrad) sa vrátane nadpisu nahrádza textom, ktorý znie:

„Ú S E K   V E D Ú C E H O   S L U Ž O B N É H O   Ú R A D U

OSEMNÁSTA HLAVA
KANCELÁRIA VEDÚCEHO SLUŽOBNÉHO ÚRADU

Článok 49
Pôsobnosť a členenie kancelárie vedúceho služobného úradu

	(1) Kancelária vedúceho služobného úradu zabezpečuje koordináciu plnenia úloh súvisiacich s organizačným zabezpečením činností vedúceho služobného úradu.

	(2) Kancelária vedúceho služobného úradu plní najmä tieto úlohy:
a)	zabezpečuje plnenie úloh súvisiacich s organizačným zabezpečením činností služobného úradu;
b)	zabezpečuje v rozsahu pôsobnosti vedúceho služobného úradu súčinnosť s odbornými útvarmi ministerstva;
c)	eviduje a vybavuje korešpondenciu vedúceho služobného úradu;
d)	posudzuje obsahovú a formálnu správnosť podkladov predkladaných vedúcemu služobného úradu na prerokovanie, rozhodnutie alebo podpis a zabezpečuje ich úplnosť a včasné predloženie;
e)	podieľa sa na pripomienkovom konaní k návrhom zákonov a iných materiálov vypracovaných ústrednými orgánmi štátnej správy určených na prerokovanie vo vláde SR             a jej poradných orgánoch a v Národnej rade Slovenskej republiky;
f)	podieľa sa na vypracúvaní základných koncepčných materiálov ministerstva a v prípade potreby súčinnosti viacerých útvarov ministerstva koordinuje ich činnosť;
g)	zabezpečuje a vyžaduje podklady, informácie a stanoviská od organizačných útvarov ministerstva a od právnických osôb, ktorých zakladateľom alebo zriaďovateľom                       je ministerstvo;
h)	zabezpečuje včasnú informovanosť vedúceho služobného úradu a organizačných útvarov začlenených do jeho úseku;
i)	zabezpečuje distribúciu materiálov týkajúcich sa plnenia úloh, priebežné sledovanie plnenia úloh a súhrnné spracovanie podkladov podľa pokynov vedúceho služobného úradu;
j)	podieľa sa na koncepčnej a koordinačnej činnosti pri spracovaní materiálov a žiadostí týkajúcich sa organizačných útvarov a zamestnancov v priamej riadiacej pôsobnosti vedúceho služobného úradu;
k)	na základe pokynov vedúceho služobného úradu zostavuje jeho denný, týždenný a dlhodobý pracovný program; 
l)	zabezpečuje prijímanie návštev u vedúceho služobného úradu;
m)	spolupracuje s príslušnými organizačnými útvarmi ministerstva, podriadenými organizáciami ministerstva, inými ústrednými a regionálnymi orgánmi štátnej správy, príslušnými výbormi národnej rady, orgánmi samosprávy a partnerskými organizáciami; 
n)	syntetizáciu podkladov a vypracovanie súhrnných výstupov pre vedúceho služobného úradu;
o)	plnenie úloh podľa pokynov vedúceho služobného úradu.

(3) Do kancelárie vedúceho služobného úradu je organizačne začlenený
a)	odbor hospodárskej správy,
b)	medicínsky riaditeľ,
c)	bezpečnostný manažér.

(4) Generálny riaditeľ kancelárie vedúceho služobného úradu zodpovedá za činnosť útvaru vedúcemu služobného úradu a plní úlohy uvedené v článkoch 8, 13 a 14.

Článok 50
Pôsobnosť odboru hospodárskej správy

(1) Odbor hospodárskej správy zabezpečuje hospodársko-prevádzkové služby pre úrad ministerstva.

(2) Odbor hospodárskej správy plní pre úrad ministerstva najmä tieto úlohy:
a)	vykonáva materiálno-technické zásobovanie ministerstva;
b)	vykonáva prepravu zamestnancov ministerstva;
c)	zabezpečuje investičnú činnosť pre úrad ministerstva;
d)	na základe požiadaviek organizačných útvarov ministerstva objednáva tlmočnícky                     a prekladateľský servis prostredníctvom externých dodávateľov;
e)	pripravuje podklady na uzatvorenie zmlúv na dodávky a služby;
f)	objednáva, nakupuje, eviduje a distribuuje odborné časopisy, periodickú tlač a odbornú literatúru;
g)	zabezpečuje správu majetku úradu ministerstva a vedie jeho evidenciu;
h)	eviduje stav, prírastky a úbytky majetku ministerstva, vykonáva inventarizáciu majetku a záväzkov, vedie agendu majetku ministerstva v registroch, uzatvára zmluvy na prevody majetku a o výpožičke majetku;
i)	spravuje majetok úradu ministerstva;
j)	zabezpečuje
1.   technicky a organizačne využívanie kongresovej sály ministerstva;
2.   odborné a organizačné činnosti v oblasti bezpečnosti pri práci a požiarnej ochrany;
3.   správu registratúry ministerstva (spisová a archívna služba úradu vrátane skartácie);
4.   skladové hospodárstvo;
5.   technickú prevádzku ministerstva;
6.   požiarnu ochranu, bezpečnosť a ochranu zdravia pri práci;
7.   odborné a organizačné činnosti v oblasti energetiky v úrade ministerstva;
8.   riadenie autoprevádzky ministerstva a vodičov;
9.   rozmnožovanie a viazanie materiálov;
10.   ochranu osôb a majetku ministerstva.

(3) Riaditeľ odboru hospodárskej správy zodpovedá za činnosť odboru generálnemu riaditeľovi kancelárie vedúceho služobného úradu a plní úlohy uvedené v článkoch 9, 13 a 14.

Článok 51
Pôsobnosť medicínskeho riaditeľa

(1) Medicínsky riaditeľ úzko spolupracuje s organizačnými útvarmi ministerstva, najmä s úradom pre riadenie podriadených organizácií, inštitútom zdravotnej politiky, sekciou stratégie a programov, sekciou zdravia a odborom krízového manažmentu. 

(2) Medicínsky riaditeľ plní úlohy na úseku odborného a metodického riadenia štatutárnych orgánov podriadených organizácií v medicínskej oblasti, najmä:
a)	navrhuje zmeny v optimalizácii lôžkových kapacít;
b)	predkladá návrhy optimalizácie oddelení podriadených organizácií;
c)	posudzuje organizačné zmeny v podriadených organizáciách z medicínskeho hľadiska;
d)	posudzuje požiadavky poskytovateľov zdravotnej starostlivosti na materiálno-technické a personálne zabezpečenie zdravotníckych zariadení v medicínskej oblasti; 
e)	spolupracuje na príprave koncepcie a funkčného modelu novej Univerzitnej nemocnice v Bratislave v úzkej súčinnosti s inštitútom zdravotnej politiky ministerstva.

(3) Medicínsky riaditeľ je v priamej riadiacej pôsobnosti generálneho riaditeľa kancelárie vedúceho služobného úradu a plní úlohy uvedené v článkoch 13 a 14.

Článok 52
Pôsobnosť bezpečnostného manažéra

(1)	Bezpečnostný manažér plní úlohy v oblasti bezpečnosti údajov spracovávaných na ministerstve (aj v papierovej – tlačenej forme a v informačných systémoch) s dôrazom na ochranu osobných údajov. 

(2)	Bezpečnostný manažér v rámci rozsahu svojej činnosti najmä
a)	zabezpečuje individuálne a kolektívne školenia pre zamestnancov ministerstva;
b)	navrhuje, uskutočňuje a zodpovedá za ochranu nastavenia a bezpečnosť údajov 
spracovávaných v informačných systémoch ministerstva s osobitným dôrazom na ochranu 
osobných údajov;
c)	koncepčne usmerňuje a koordinuje činnosť zodpovedných osôb ochrany osobných údajov               a  bezpečnostného administrátora IT v oblasti ochrany osobných údajov;
d)	kreuje stratégiu a štátnu politiku v oblasti ochrany osobných údajov s celoštátnym dosahom na rezort zdravotníctva a vypracúva odborné analýzy a expertné posudky;
e)	pripravuje výročné správy o stave informačnej bezpečnosti na ministerstve.

(3)	Bezpečnostný manažér je v priamej riadiacej pôsobnosti generálneho riaditeľa kancelárie vedúceho služobného úradu a plní úlohy uvedené v článkoch 13 a 14.“

3.	Druhá časť (Osobitné ustanovenia), úsek vedúceho služobného úradu, sa názov osemnástej hlavy (Osobný úrad) nahrádza názvom, ktorý znie: 

„DEVÄTNÁSTA HLAVA
OSOBNÝ ÚRAD“

4.	Druhá časť (Osobitné ustanovenia), úsek vedúceho služobného úradu, devätnásta hlava (Osobný úrad) sa článok 50 prečísluje na článok 53:

„Článok 53
Pôsobnosť osobného úradu“

5.	Druhá časť (Osobitné ustanovenia), úsek vedúceho služobného úradu, dvadsiata hlava (Sekcia financovania) sa články 51 až 54 prečíslujú na články 54 až 57:

„Článok 54
Pôsobnosť a členenie sekcie financovania

Článok 55
Pôsobnosť odboru verejných výdavkov a hospodárenia rezortu

Článok 56
Pôsobnosť odboru poisťovníctva a makroekonomiky zdravotníctva

Článok 57
Pôsobnosť odboru finančného kontrolingu“

6.	Druhá časť (Osobitné ustanovenia), úsek vedúceho služobného úradu, sa dvadsiatadruhá hlava (Medicínsky riaditeľ) vrátane článku 59 (Pôsobnosť medicínskeho riaditeľa) vypúšťa v plnom rozsahu.

7.	Druhá časť (Osobitné ustanovenia), úsek vedúceho služobného úradu, dvadsiataprvá hlava (Úrad pre riadenie podriadených organizácií) sa články 55 až 58 prečíslujú na články 58 až 61:

„Článok 58
Pôsobnosť a členenie úradu pre riadenie podriadených organizácií

Článok 59
Pôsobnosť odboru zriaďovateľských, zakladateľských a akcionárskych práv

Článok 60
Pôsobnosť odboru implementácie projektov v podriadených organizáciách

Článok 61
Pôsobnosť odboru vyhodnocovania procesov v podriadených organizáciách“

8.	Druhá časť (Osobitné ustanovenia), úsek vedúceho služobného úradu, dvadsiataprvá hlava (Úrad pre riadenie podriadených organizácií) sa v článku 58 (Pôsobnosť a členenie úradu pre riadenie podriadených organizácií) v odseku 3 dopĺňa nové písmeno d), ktoré znie:

„d) odbor strategických investícií.“

9.	Druhá časť (Osobitné ustanovenia), úsek vedúceho služobného úradu, dvadsiataprvá hlava (Úrad pre riadenie podriadených organizácií) sa za článok 61 vkladá nový článok 62, ktorý vrátane nadpisu znie:

„Článok 62
Pôsobnosť odboru strategických investícií

(1) Odbor strategických investícií vykonáva koordináciu a kontrolu úloh súvisiacich            so strategickými investíciami ministerstva a podriadených organizácií.

(2) Odbor strategických investícií najmä:
a)	posudzuje účelnosť, efektívnosť a hospodárnosť využívania finančných prostriedkov určených na strategické investície;
b)	zabezpečuje koordináciu projektov výstavby v pôsobnosti ministerstva (vrátane prípravy podkladov k verejnému obstarávaniu), najmä:
1.	výstavbu novej Univerzitnej nemocnice,
2.	výstavbu nového Detenčného ústavu; 
c)	vykonáva kontrolu na mieste a monitoruje progres fyzickej realizácie projektov;
d)	vykonáva kontroling v oblasti strategických investícií (najmä reálnosť, oprávnenosť, správnosť, aktuálnosť, efektívnosť, hospodárnosť a účelnosť) v podriadených organizáciách;
e)	úzko spolupracuje s odborom verejného obstarávania pri kontrole žiadostí o súhlas                                 so začatím realizácie procesu verejného obstarávania v  stavebno-technickej oblasti.

	(3) Riaditeľ odboru strategických investícií zodpovedá za činnosť generálnemu riaditeľovi úradu pre riadenie podriadených organizácií a plní úlohy uvedené v článkoch 9, 13 a 14.“

10.	Druhá časť (Osobitné ustanovenia), úsek vedúceho služobného úradu, sa názov dvadsiatej tretej hlavy (Sekcia európskych programov a projektov) nahrádza názvom, ktorý znie: 

„DVADSIATADRUHÁ HLAVA
SEKCIA EURÓPSKYCH PROGRAMOV A PROJEKTOV“

11.	Druhá časť (Osobitné ustanovenia), úsek vedúceho služobného úradu, dvadsiatadruhá hlava (Sekcia európskych programov a projektov) sa články 60 až 66 prečíslujú na články 63 až 69:

„Článok 63
Pôsobnosť a členenie sekcie európskych programov a projektov

Článok 64
Pôsobnosť a členenie odboru programov, technickej pomoci a riadenia ľudských zdrojov

Článok 65
Pôsobnosť oddelenia riadenia programov a koordinácie auditov

Článok 66
Pôsobnosť oddelenia technickej pomoci, riadenia ľudských zdrojov a ITMS

Článok 67
Pôsobnosť odboru hodnotenia a posudzovania projektov

Článok 68
Pôsobnosť odboru implementácie projektov

Článok 69
Pôsobnosť odboru národných a medzinárodných projektov“

12.	Tretia časť (Záverečné ustanovenia), sa články 67 až 69 prečíslujú na články 70 až 72 nasledovne:

„Článok 70
Prílohy organizačného poriadku

Článok 71
Zrušenie organizačného poriadku

Článok 72
Účinnosť organizačného poriadku“

13.	Týmto doplnkom sa mení príloha organizačného poriadku (Organizačná štruktúra Ministerstva zdravotníctva SR), ktorá je neoddeliteľnou súčasťou tohto doplnku.

14.	Tento doplnok nadobúda účinnosť dňom 01. februára 2017.

                   Tomáš  D r u c k e r 
minister zdravotníctva Slovenskej republiky

		RNDr. Ivica Kvietiková, PhD., riaditeľka odboru výskumu a vývoja (zastupujúca)
prof. MUDr. Stanislav Špánik, CSc., štátny tajomník
Ing. Boris Mrekaj, generálny riaditeľ úradu pre riadenie podriadených organizácií
JUDr. Ing. Jozef Ráž, vedúci služobného úradu

Príloha